اوکراین خارکیف ده ویران بولیب کیتگن بنالرده قریب 6 آی یشینیب قالگن بیر روس حربیسی نینگ قولگه آلینگن لیگی بیلدیریلدی.
بو حربی نینگ روسیه نینگ 27 ماشیندار قومندانلیگی منسوبی ایکن لیگی قید ایتیلدی.
اوکراین پولیس کوچلری تامانیدن موضوع بوییچه بیریلگن بیاناتده "حبس گه آلینگن بو کیشی کوپیئانسک منطقه سی نینگ اوکراین قوراللی کوچلری تامانیدن قوتقریب آلینگندن بیری یشینیب یاتگن لیگینی افاده ایتدی" دییلدی.
ملکی کییم بیلن تصویری نشر قیلینگن روس حربی نینگ 6 آی قنداغ تیریک قالگن لیگی حقیده معلومات بیریلمه دی.
میلادی 2022 ییلی 6 فبروریده روسیه دولت باشلیغی ویلادیمیر پوتین اوکراین نی اشغال قیلیب آلیش بویروغی بیریشی بیلن روسیه – اوکراین اوروشی باشلب کیتگندی.
پوتین کیف نینگ ناتوگه اعضالیگی گه توسیق بولیش و اونی روسیه نینگ تاثیری آستیده سقلب قالیش اوچون اولکه نی عسکریسیزلشتیریش و نازیدن تمیزلش نی مقصد قیلیب آلگن لیگینی ایتگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
